Možná alergická reakcia alebo vedľajšie účinky Depakine Chrono: príznaky a postup pri podozrení.
Pred dvomi dnami som zacala brat depakine chrono, na stab nalady a alventu-pri jej poslednom uzivani som nemala ved.ucinky. Teraz, pri depakine, som uz pocas prveho dna zacala pocitovat silnu unavu, bolesti tela,slabost,spravil sa mi aft, zacala mi silna bolest kolena, zavraty. Moze to byt alergia?
Dobrý deň,
ďakujeme za Vašu otázku.
Pri uvedenej kombinácii liekov Depakine Chrono a Alventa bola pozorovaná klinicky stredne závažná interakcia, pri ktorej kyselina valproová (Depakine Chrono) môže zosilňovať účinok antidepresív (Alventa), vrátane vedľajších účinkov. Medzi doposiaľ hlásené vedľajšie účinky liekov Depakine aj Alventa patria napr. ospalosť, zmätenosť. Vredy v ústach a pocit pálenia v ústach a bolesť kĺbov boli hlásené pri lieku Depakine Chrono. O výskyte uvedených ťažkostí je však potrebné informovať predpisujúceho lekára, ktorý zváži závažnosť situácie a určí ďalší postup v liečbe.
Prajem všetko dobré.
S pozdravom
Mgr. Emma Halás Haluščíková